ઘણીવાર એવું થાય છે કે તને વાક્યોમાં કેવી રીતે ઉચ્ચારું ? પુલિંગથી તારો ઉચ્ચાર કરું કે સ્ત્રીલિંગથી ? એટલે પછી મેં નક્કી કર્યું કે હું તને ડુગ્ગુ કહીને બોલાવીશ. તું દીકરો હોય કે દીકરી…. તને આ હુલામણા નામથી જ બોલાવીશ. તને ગમશે ને ડુગ્ગુ ? જ્યારે હું બધા કામ પરવારીને રાત્રે બેડ પર સૂવા માટે આડી પડું છું ત્યારે તારી ચહલપહલ તીવ્ર થઈ જાય છે. એવું કેમ ? શું ત્યારે તું મારી સાથે વાતો કરવા માગે છે બેટા ? અરે અત્યારે લખતા લખતા પણ મારા ઉદરમાં તારી હલચલનો સળવળાટ શરૂ થઈ ગયો ને ! થેંક્સ ટુ યુ માય ડુગ્ગુ ! આ અનમોલ અહેસાસ આપવા બદલ….. એવું થાય છે કે આ તમામ અમોલ ખુશીઓને કાયમ માટે કેદ કરી લઉં !